
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 235 

22 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση νομικού προσώπου στο Δήμο Ακρωτηρίου Ν. 
Χανίων με την επωνυμία «Δημοτικός Αθλητικός Ορ¬ 
γανισμός Ακρωτηρίου». 1 

Παράταση απαγόρευσης Θήρας στη Νησίδα «Άγιος 
Νικόλαος» Γαΐου Περιφέρειας Δήμου Παξών Ν. 

Κέρκυρας. 2 

Τροποποίηση συστατικής πράξης του Ν.Π.Δ.Δ. με την 
επωνυμία "Ενιαία Σχολική Επιτροπή Β2 Δευτερο¬ 
βάθμιας Εκπαίδευσης Τεχνικού Επαγγελματικού 

Εκπαιδευτηρίου (Τ.Ε.Ε.) Νάξου". 3 

Σύσταση Ν.Π.Δ.Δ. με την επωνυμία "ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΧΑΛΚΙΔΙΚΗΣ". 4 


ΑΠΟΦΑΣΕΙ Σ 

Αριθ. 16316+13096 (1) 

Σύσταση νομικού προσώπου στο Δήμο Ακρωτηρίου Ν. 
Χανίων με την επωνυμία «Δημοτικός Αθλητικός Οργα¬ 
νισμός Ακρωτηρίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού κώδικα (Π.Δ.410/95). 

2. Τιςδιατάξειςτου Ν. 2503/1997"Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις". 

3. Την 6730/2003 απόφαση Γεν.Γραμματέα Περιφέρει¬ 
ας περί ορισμού εισηγητών και μεταβίβαση εξουσίας υπο- 
γραφής. 

4. Την 242/2003 απόφαση του δημοτικού συμβουλίου 
του Δήμου Ακρωτηρίου για σύσταση του νομικού προσώ¬ 
που, αποφασίζουμε: 

Α) Συστήνουμε στο Δήμο Ακρωτηρίου του Νομού Χα¬ 
νίων Νομικό Πρόσωπο Δημοσίου Δικαίου με το όνομα 
"ΔΗΜΟΤΙΚΟΣ ΑΘΛΗΤΙΚΟΣ ΟΡΓΑΝΙΣΜΟΣ ΑΚΡΩΤΗΡΙΟΥ" 
(Δ.Α.Ο.Α.) (άρθρο 203 του Π.Δ. 410/1995). 

Β) Σκοποί του Δ.Α.Ο.Α. θα είναι: 


1. Η ευέλικτη και αποτελεσματική παρέμβαση της Τοπι¬ 
κής Αυτοδιοίκησης στον Αθλητισμό για την ανάπτυξή του 
μέσα από την αποτελεσματική συνεργασία με τους αθλη¬ 
τικούς φορείς. 

2. Η ενίσχυση της μαζικής σωματικής αγωγής, με την 
συμμετοχή των κατοίκων της εδαφικής περιφέρειας του 
Δήμου Ακρωτηρίου, σε αθλητικές δραστηριότητες, με 
στόχο την συνεισφορά στις γενικές κοινωνικές προσπά¬ 
θειες και επιδιώξεις ως προς την υγεία, την ψυχολογική 
ισορροπία, την αναψυχή και την απομάκρυνση από τα 
φαινόμενα κοινωνικής παθογένειας. 

3. Η δημιουργία καινούργιων θεσμών αθλητικού χαρα¬ 
κτήρα καθώς και η στήριξη και προώθηση των ήδη υπαρ¬ 
χόντων. 

Οι σκοποί αυτοί θα πραγματοποιηθούν: 
α) Με την συντήρηση και σωστή λειτουργία των Δημοτι¬ 
κών Αθλητικών Εγκαταστάσεων. 

β) Με την δημιουργία νέων αθλητικών εγκαταστάσεων 
στα Δ.Δ. του Δήμου Ακρωτηρίου έτσι που να καλύπτονται 
οι αυξημένες ανάγκες των κατοίκων και ιδιαίτερα των νέ¬ 
ων. 

γ) Με την ανάπτυξη του Μαζικού - Λαϊκού Αθλητισμού 
στο Δήμο Ακρωτηρίου και την υλοποίηση προγραμμάτων 
μαζικού και ειδικού αθλητισμού. 

δ) Με την παροχή της δυνατότητας σε όλους τους δη¬ 
μότες και κατοίκους του Δήμου Ακρωτηρίου να συμμετέ¬ 
χουν σε αθλητικές δραστηριότητες, μακριά από φανατι¬ 
σμούς, ανταγωνισμούς και κερδοσκοπικούς στόχους, 
καλλιεργώντας τις σωματικές και πνευματικές ικανότητες 
και το φίλαθλο συναγωνιστικό πνεύμα. 

ε) Με την ίδρυση κατά αθλήματα με σκοπό τη δημιουρ¬ 
γία Ακαδημιών για την παιδική και εφηβική ηλικία. 

στ) Με την ψυχαγωγία και αναβάθμιση του πολιτιστικού 
επιπέδου των νέων. Με την συμβολή στην επιστημονική 
γνώση του αθλητισμού και την καλλιέργεια σε ευρύτερα 
πλαίσια της αθλητικής παιδείας. 

ζ) Με την δυνατότητα ένταξης σε αυτόν των αθλητικών 
εγκαταστάσεων και εργαζομένων σε αυτές. 

η) Με την οργάνωση αθλητικών εκδηλώσεων, επιμορ¬ 
φωτικών σεμιναρίων, διαλέξεων κ.λ.π. 

θ) Με την συνεργασία και ενίσχυση των Αθλητικών Σω¬ 
ματίων του Δήμου Ακρωτηρίου. 

ι) Με την δημιουργία, ανάπτυξη και αξιοποίηση αθλητι¬ 
κού τουρισμού. 

ια) Με την οργάνωση ή συνδιοργάνωση εκδηλώσεων ή 
και αγωνιστικών συναντήσεων σε όλα τα αθλήματα και 
στους αθλητικούς τομείς, όταν αυτό κριθεί αναγκαίο από 
το Δ.Σ. του. 

Γ) Οι πόροι του Αθλητικού Οργανισμού είναι: 

1) Ετήσια επιχορήγηση του Δήμου Ακρωτηρίου. 

2) Επιχορηγήσεις και επιδοτήσεις από το κράτος, την 
Ευρωπαϊκή Ένωση, Κρατικούς και Διεθνής Οργανισμούς. 

3) Κάθε είδους δωρεές, εισφορές, κληρονομιές και κλη¬ 
ροδοτήσεις. 

4) Πρόσοδοι από την ίδια του την περιουσία του, καθώς 
και από την περιουσία του Δήμου Ακρωτηρίου ή οποιου- 
δήποτε φορέα κρατικού ή μη, που η χρήση θα εκχωρηθεί, 
(ενδεικτικά μισθώματα από ενοικίαση χώρων ή εγκατα¬ 
στάσεων, ή έσοδα από ίδια εκμετάλλευση αυτών κλπ), 

5) Τυχόν Δημοτικό αθλητικό τέλος που θα θεσπίζεται με 
απόφαση του Δημοτικού Συμβουλίου. 

6) Εισπράξεις από διαφημιστές στο χώρο των Αθλητι¬ 
κών εγκαταστάσεων. 

7) Ποσοστά από εισπράξεις αγώνωνπου θα διεξάγονται 
στους αθλητικούς χώρους του οργανισμού. 

Δ) Περιουσία του Αθλητικού Οργανισμού θα είναι: 

1) Όλες οι αθλητικές και κτιριακές εγκαταστάσεις που 
θα παραχωρηθούν από το Δήμο Ακρωτηρίου. 

2) Οι λοιποί χώροι που θα παραχωρεί ο Δήμος Ακρωτη¬ 
ρίου για την πραγμάτωση των σκοπών του Οργανισμού, 
με απόφαση Δημοτικού Συμβουλίου. 

3) Η κινητή του περιουσία (αθλητικά όργανα, έπιπλα, 
συσκευές κ.λπ.). 

Ε)Το νομικό πρόσωπο διοικείται από Συμβούλιο που 
ορίζεται με απόφαση του δημοτικού συμβουλίου, σύμ¬ 
φωνα με τις δ/ξεις του άρθρου 203 του Π.Δ. 410/95 "περί 
Δ.Κ.Κ.". 

ΣΤ) Η εκπροσώπηση του νομικού προσώπου προς κάθε 
δημόσια αρχή και τα δικαστήρια, γίνεται από τον πρόεδρό 
του και όταν αυτός απουσιάζει ή κωλύεται από το νόμιμο 
αναπληρωτή του. 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου έτους 
2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 4 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Αναπληρωτής Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 

-♦- 

Αριθ. οικ. 1477 (2) 

Παράταση απαγόρευσης Θήρας στη Νησίδα «Άγιος Νικό¬ 
λαος» Γαΐου Περιφέρειας Δήμου Παξών Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ 
ΝΗΣΙΩΝ 

Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/ 
1969, που προστέθηκε με το άρθρο 7 παρ. 3 του Ν. 
177/1975 «Περί αντικαταστάσεως και συμπληρώσεως 
διατάξεωντινώντου Νομοθετικού Διατάγματος 86/69 πε¬ 
ρί Δασικού Κωδικός» 

2. Τις διατάξεις της αριθμ. 414989/1985 Κ.Υ.Α. 

3. Τις διατάξεις του Π.Δ. του Π.Δ. 94/1993 «Περί καθο¬ 


ρισμού αρμοδιοτήτων που διατηρούνται από τον Υπουρ¬ 
γό και τις Περιφερειακές αρχές ή όργανα διανομαρχια- 
κού επιπέδου του Υπουργείου Γεωργίας». 

4. Τις διατάξεις των Νόμων 2218/1994, 2240/1994, 
1558/1986 (άρθρ.29Α). 

5. Τις διατάξεις του άρθρου 257 παρ. 2 του Ν Λ. 86/1969 
«Περί Δασικού Κώδικα». 

6. Την αριθμ. ΔΔ/676/27.2.1985 Απαγορευτική Διάταξη 
Θήρας. 

7. Την αριθμ. 540/1.3.1995 απόφαση Περιφερειακής 
Δ/ντριας Κέρκυρας περί «Παράτασης της απαγόρευσης 
Θήρας στη νησίδα «Άγιος Νικόλαος» Παξών Ν. Κέρκυ¬ 
ρας» (ΦΕΚ 696/9.8.1995 τεύχος Β’) 

8. Την αριθμ. ΔΔ/584/9.3.1995 Απαγορευτική Διάταξη 
Θήρας. 

9. Το γεγονός ότι δεν εξέλειπαν οι λόγοι απαγόρευσης 
της Θήρας στη νησίδα «Άγιος Νικόλαος» Περιφέρειας Δή¬ 
μου Παξών σύμφωνα με την αριθμ. ΔΔ/584/9.3.1995. Απα¬ 
γορευτική Διάταξη Θήρας της Δ/νσης Δασών Κέρκυρας. 

10. Την ανάγκη προστασίας του θηραματικού πλούτου 
στη νησίδα «Άγιος Νικόλαος» Παξών. 

11. Τις διατάξεις του Ν. 2503/1997 «ΠερίΔιοίκησης, Ορ¬ 
γάνωσης, Στελέχωσης της Περιφέρειας κ.λ.π.» 

14. Την αριθμ. 7887/16.6.2004 Απόφαση Γ ενικού Γ ραμ¬ 
ματέα Π.Ι.Ν. «Περί μεταβίβασης δικαιώματος υπογραφής 
σε Προϊσταμένους Δασικών Υπηρεσιών», αποφασίζουμε: 

Παρατείνουμε για δέκα (10) χρόνια την απαγόρευση 
του κυνηγίου όλωντων θηραμάτων στη νησίδα «Άγιος Νι¬ 
κόλαος» περιφέρειας Δήμου Παξών Ν. Κέρκυρας και σε 
ολόκληρη την έκταση αυτής που ανέρχεται σε 130 στρέμ¬ 
ματα. 

Η απαγόρευση αρχίζει να ισχύει από την τρέχουσα κυ¬ 
νηγετική περίοδο και από την δημοσίευση της παρούσας 
απόφασης. 

Οι παραβάτες της παρούσας τιμωρούνται σύμφωνα με 
τις σχετικές διατάξεις της Δασικής Νομοθεσίας, τα δε μέ¬ 
σα με τα οποία γίνεται η παράβαση κατάσχονται και δη¬ 
μεύονται όπως ορίζει το άρθρο 288 του Ν.Δ. 86/69 «Περί 
Δασικού Κώδικα», όπως ισχύει σήμερα. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 3 Φεβρουάριου 2005 

Με εντολή Γ ενικού Γ ραμματέα Περιφέρειας 
Η Διευθύντρια Δασών Ν. Κέρκυρας 
ΟΛΓΑ ΚΡΙΚΗ - ΓΑΤΣΟΥΛΗ 

-*- 

Αριθ. 13702/2004 (3) 

Τροποποίηση συστατικής πράξης του Ν.Π.Δ.Δ. με την 
επωνυμία "Ενιαία Σχολική Επιτροπή Β2 Δευτεροβάθ¬ 
μιας Εκπαίδευσης Τεχνικού Επαγγελματικού Εκπαι¬ 
δευτηρίου (Τ.Ε.Ε.) Νάξου" 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: α) του άρθρου 5 του Ν. 1894/1990 
(Φ.Ε.Κ. 110/Α/90) 

β) του άρθρου 203του Π.Δ. 410/1995 (Δ.Κ.Κ.) 

γ) της παρ. 10 του άρθρου 6 του Ν. 2503/97 (ΦΕΚ 
107/Α/1997). 

δ) των άρθρων 1 και 15 του Ν. 2539/97(ΦΕΚ 
244/Α/1997). 

2. Την αριθ. 4664/2.6.1999 απόφαση Γενικού Γραμμα¬ 
τέα Περιφέρειας Νοτίου Αιγαίου "Σύσταση Ενιαίας Σχολι¬ 
κής Επιτροπής στο Δήμο Δρυμαλίας του Νομού - Κυκλά¬ 
δων" (ΦΕΚ 1381/Β/6.7.1999) 

3. Την 234/2004 απόφαση του Δημοτικού Συμβουλίου 
Δρυμαλίας περί τροποποιήσεως της συστατικής πράξης 
του Νομικού Προσώπου με την επωνυμία "Ενιαία Σχολική 
Επιτροπή Β2 Δευτεροβάθμιας Εκπαίδευσης Τεχνικού 
Επαγγελματικού Εκπαιδευτηρίου (Τ.Ε.Ε.) Νάξου, αποφα¬ 
σίζουμε: 

Τροποποιούμε την αριθ. απόφαση 4664/2.6.1999 του 
Γ ενικού Γ ραμματέατης Περιφέρειας Νοτίου Αιγαίου περί 
συστάσεως ιδίου Νομικού Προσώπου με την επωνυμία 
"Ενιαία Σχολική Επιτροπή Β2 Δευτεροβάθμιας Εκπαίδευ¬ 
σης Τεχνικού Επαγγελματικού Εκπαιδευτηρίου (Τ.Ε.Ε.) 
Νάξου" όπως αυτή ισχύει, ως προς τις παραγράφους 1 
και 2, ως εξής: 

1. Συστήνουμε στο Δήμο Δρυμαλίας του Νομού Κυκλά¬ 
δων ίδιο Νομικό Πρόσωπο με την επωνυμία "Ενιαία Σχολι¬ 
κή Επιτροπή Β2 Δευτεροβάθμιας Εκπαίδευσης Τεχνικού 
Επαγγελματικού Εκπαιδευτηρίου (Τ.Ε.Ε.) Νάξου, Ινστι¬ 
τούτου Επαγγελματικής Κατάρτισης (Ι.Ε.Κ.) Νάξου και 
1ου Σχολικού Εργαστηριακού Κέντρου (Σ.Ε.Κ.) Νάξου". 

2. Η συνιστώμενη με την απόφαση αυτή σχολική επι¬ 
τροπή διοικείται από επταμελές διοικητικό συμβούλιο 
αποτελούμενο από: 

α. Τον διευθυντή του Τ.Ε.Ε. 

β. Τον διευθυντή του Ι.Ε.Κ. 

γ. Τον διευθυντή του Σ.Ε.Κ. 

δ. Τον εκπρόσωπο του συλλόγου γονέων και κηδεμό- 
νωντου Τ.Ε.Ε. 

ε. Τον εκπρόσωπο της μαθητικής κοινότητας του Τ.Ε.Ε. 

στ. Δύο εκπροσώπους του Δήμου Δρυμαλίας αιρετούς 
ή μη. 

Κατά τα λοιπά εξακολουθεί να ισχύει η 4664/2-6-1999 
απόφαση του Γ ενικού Γ ραμματέα της Περιφέρειας Νοτί¬ 
ου Αιγαίου. 

Από τις διατάξεις της παρούσας απόφασης προκύπτει 
δαπάνη σε βάρος του ανωτέρου Νομικού Προσώπου το 
ύψος της οποίας δεν είναι δυνατόν να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 8 Φεβρουάριου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-*- 

Αριθ. 3 (4) 

Σύσταση Ν.Π.Δ.Δ. με την επωνυμία "ΠΟΛΙΤΙΣΤΙΚΟΣ 
ΟΡΓΑΝΙΣΜΟΣ ΧΑΛΚΙΔΙΚΗΣ" 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΧΑΛΚΙΔΙΚΗΣ 

Έχοντας υπόψη: 

Το άρθρο 74του Π.Δ. 30/1996, σε συνδυασμό με το Π.Δ. 
198/1996, "Σύσταση και λειτουργία ιδρυμάτων και νομι¬ 
κών προσώπων δημοσίου δικαίου από τις Νομαρχιακές 


Αυτοδιοικήσεις και τα Νομαρχιακά Διαμερίσματα", απο¬ 
φασίζει ομόφωνα εγκρίνει την ψήφιση καταστατικού Πο¬ 
λιτιστικού Οργανισμού Νομαρχιακής Αυτοδιοίκησης 
Χαλκιδικής, το οποίο έχει ως εξής: 

ΚΕΦΑΛΑΙΟ Α' 

ΓΕΝΙΚΑ 

Άρθρο 1 

Σύσταση - Επωνυμία 

1. Συνίσταται Νομικό Πρόσωπο Δημοσίου Δικαίου με 
την επωνυμία "ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΧΑΛΚΙΔΙ¬ 
ΚΗΣ" 

Άρθρο 2 

Περιοχή Αρμοδιότητας - Έδρα 

1. Περιοχή αρμοδιότητας του Π.Ο.Χ. είναι τα διοικητικά 
όρια του Νομού Χαλκιδικής. 

2. Ο Π.Ο.Χ. εδρεύει στον Πολύγυρο. Διατηρεί γραφείο 
και υπηρεσίες στην πόλη του Πολυγύρου και μπορεί να 
αποφασίσει την δημιουργία γραφείου και σε άλλες πόλεις 
του Νομού ή και εκτός του Νομού εφόσον τούτο απαιτεί¬ 
ται για την καλύτερη εκπλήρωση του σκοπού του. 

Άρθρο 3 
Σκοπός 

Σκοπός του Οργανισμού είναι: 

α) η εκπόνηση των πόσης φύσεων προγραμμάτων πολι¬ 
τιστικής ανάπτυξης της περιοχής του Νομού Χαλκιδικής, 
η έκδοση βιβλίων και κάθε είδους εντύπων και λοιπού υλι¬ 
κού σχετικού με την ιστορία της Χαλκιδικής, τον πολιτι¬ 
σμό, τον τουρισμό και του έργου των επιφανών προσώ¬ 
πων της, η μελέτη, η χρηματοδότηση, η εκτέλεση, η λει¬ 
τουργία και η αξιοποίηση έργων κοινωφελών που θα 
συμβάλλουν στην ανάδειξη, την έρευνα και την προβολή 
της πολιτιστικής κληρονομιάς και του πολιτιστικού και 
τουριστικού περιβάλλοντος της Χαλκιδικής σε στενή συ¬ 
νεργασία με τις αντίστοιχες Κρατικές Υπηρεσίες. 

β) Παρέχεται η δυνατότητα στον Οργανισμό να παρεμ¬ 
βαίνει και σε κοινωνικά θέματα, όπου κρίνεται σκόπιμο, 
όπως στην έρευνα, την καταγραφή, την ιεράρχηση των 
κοινωνικών προβλημάτων του Νομού, τη μελέτη για την 
επίλυσή τους, την αναζήτηση, προώθηση προτάσεων και 
λύσεων σε ζητήματα κοινωνικής αλληλεγγύης καθώς επί¬ 
σης και στην αναζήτηση χρηματοδοτικών προγραμμά¬ 
των, εθνικών ή κοινοτικών. 

γ) η ανάληψη επιχειρηματικών δραστηριοτήτων κοινω¬ 
φελούς χαρακτήρα στους τομείς του πολιτισμού και των 
κοινωνικών προβλημάτων του Νομού 

δ) η διοργάνωση θεατρικών παραστάσεων, κινηματο¬ 
γραφικών προβολών και άλλων καλλιτεχνικών εκδηλώσε¬ 
ων, καθώς και μορφωτικών σεμιναρίων και διαλέξεων. 

ε) η εξεύρεση και διαφύλαξη λαογραφικού υλικού της 
περιοχής, η δημιουργία τοπικού ιστορικού αρχείου, κα¬ 
θώς και η διοργάνωση εκδηλώσεων σχετικά με τα θέματα 
αυτά σε όλο το Νομό. 

στ) η μέριμνα για τη δημιουργία και λειτουργία ανοικτού 
και ελεύθερου πανεπιστημίου καθώς και του Αριστοτελι¬ 
κού Κέντρου Χαλκιδικής. 

ζ) Η μέριμνα για τη δημιουργία υποδομών μουσικής παι¬ 
δείας για τους κατοίκους του Νομού Χαλκιδικής. 

η) Η συμμετοχή, η προώθηση και διευκόλυνση, πολιτι¬ 
στικών εκδηλώσεων, ανταλλαγών με χώρες των Βαλκα- 

νίων και Ανατολικής Μεσογείου, καθώς και η ανάπτυξη 
σχεδίων με τρίτες χώρες, ειδικότερα στα πλαίσια του 
ανοίγματος των Κοινοτικών Προγραμμάτων με τις χώρες 
της Κεντρικής και Ανατολικής Ευρώπης αλλά και οργα¬ 
νώσεων του Αποδήμου Ελληνισμού. 

θ) η έρευνα και η προώθηση με δημόσιες ανοικτές συ¬ 
ζητήσεις των προβλημάτων της καθημερινής ζωής των 
κατοίκων του Νομού καθώς και η ανάπτυξη και η προβο¬ 
λή της καλλιτεχνικής δημιουργίας του Νομού. 

ι) ο συντονισμός της δράσεως και η ενίσχυση των πρω¬ 
τοβάθμιων οργανισμών τοπικής αυτοδιοικήσεως καθώς 
και των πολιτιστικών συλλόγων τους για διοργάνωση πο¬ 
λιτιστικών, πνευματικών, καλλιτεχνικών και άλλων συνα¬ 
φών εκδηλώσεων ή τη συμμετοχή του σε αυτές. 

κ) η συνεργασία με τα πολιτιστικά σωματεία του νομού 
και η παροχή ηθικής και οικονομικής υποστήριξης (όταν 
αυτό είναι εφικτό) ανάλογα με τις δραστηριότητεςτου κα- 
θενός 

λ) ο συντονισμός των πολιτιστικών εκδηλώσεων που θα 
γίνονται στο νομό από τον Πολιτιστικό Οργανισμό της Ν.Α. 

ΚΕΦΑΛΑΙΟ Β' 

ΠΕΡΙΟΥΣΙΑΚΑ 

Άρθρο 4 

Περιουσιακό Κεφάλαιο 

Περιουσιακό κεφάλαιο για τη σύσταση καιτην έναρξη λει¬ 
τουργίας του Π.Ο.Χ. ορίζεται στο ποσό των 30000 ΕΥΡΩ. 

Το ανωτέρω ποσόν θα διατεθεί από τη Νομαρχιακή Αυ¬ 
τοδιοίκηση Χαλκιδικής Αυτοδιοίκηση Χαλκιδικής και θα 
εκταμιευθεί εντός ενός μηνάς από τον διορισμό του πρώ¬ 
του Διοικητικού Συμβουλίου. 

Άρθρο 5 

Πόροι του οργανισμού 

Τα έσοδα του Π.Ο.Χ. προέρχονται από τους ακόλου¬ 
θους πόρους: 

α) από τις ετήσιες τακτικές και τις κρινόμενες αναγκαί¬ 
ες έκτακτες επιχορηγήσεις της Ν.Α.Χ. 

β) από επιδοτήσεις του Δημοσίου, νομικών προσώπων 
δημοσίου και ιδιωτικού δικαίου ή οργανισμούς 
γ) από επιδοτήσεις χορηγούμενες από τα Ταμεία της 
Ευρωπαϊκής Ενώσεως στα πλαίσια εγκρινομένων προ¬ 
γραμμάτων 

δ) από δωρεές, χορηγίες, κληρονομιές ή κληροδοσίες 
ή από κάθε είδους εισφορές 
ε) από προσόδους έκτης εκμεταλλεύσεως έργων ή κοι¬ 
νωφελών επιχειρήσεων ή εκ της διαθέσεως εκδιδόμενων 
περιοδικών, βιβλίων και άλλων εκδόσεων. 

στ) από δάνεια συναπτόμενα με πιστωτικά ιδρύματα 
του εσωτερικού ή του εξωτερικού 
ζ) από προσόδους από την δική του περιουσία 
η) από κάθε άλλη νόμιμη αιτία 

θ) από εισπράξεις εισιτηρίων, το αντίτιμο προγραμμά¬ 
των και των υπηρεσιών που παρέχει. 

Άρθρο 6 

Οικονομική διοίκηση και διαχείριση - Περιουσία 

Οι διατάξεις που ισχύουν για τις Νομαρχιακές Αυτοδι¬ 
οικήσεις και αφορούν την οικονομική διοίκηση, το οικονο¬ 
μικό έτος, τον προϋπολογισμό και απολογισμό, τον έλεγ¬ 


χο αυτών, την ταμειακή υπηρεσία, τη διαχείριση, τα δά¬ 
νεια και την περιουσία εφαρμόζονται και στον παρόντα 
Οργανισμό. 

Άρθρο 7 

Μελέτες, έργα, προμήθειες 

1. Ο Οργανισμός καταρτίζει κάθε είδους μελέτες, εκτε- 
λεί έργα και πραγματοποιεί τις κάθε είδους προμήθειές 
του, σύ μφωνα με τις διατάξεις που ισχύουν κάθε φορά για 
την κατάρτιση μελετών, την εκτέλεση έργων και την προ¬ 
μήθεια πραγμάτων από τις Νομαρχιακές Αυτοδιοικήσεις. 
Ειδικότερα: 

1. Τα έργα, η συντήρηση και η λειτουργία αυτών, οι προ¬ 
μήθειες, η σύνταξη, θεώρηση και έγκριση των μελετών, η 
εκτέλεση των έργων και η διενέργειατων προμηθειών διέ- 
πονται από τις αντίστοιχες για κάθε θέμα διατάξεις που 
ισχύουν για τις Νομαρχιακές Αυτοδιοικήσεις, αναλόγως 
εφαρμοζόμενες 

2. Ειδικώς για την εφαρμογή των διατάξεων του ν. 
1418/1984" Δημόσια έργα και ρυθμίσεις συναφών Θεμά¬ 
των", όπως έχει μεταγενέστερα τροποποιηθεί, και των 
εκτελεστικών αυτού διαταγμάτων ορίζονται τα ακόλου¬ 
θα: 

α) κύριοςτου έργου είναι ο Π.Ο.Χ. και το Διοικητικό του 
Συμβούλιο αποφασίζει επί των περιπτώσεων κατά τις 
οποίες προβλέπεται αρμοδιότητα του κυρίου του έργου 
β) διευθύνουσα για τα έργα υπηρεσία, ορίζεται η Τεχνι¬ 
κή Υπηρεσία του Οργανισμού και εφόσον δεν έχει συστα- 
θεί τέτοια, η Διεύθυνση Τεχνικών Υπηρεσιών της Ν.Α.Χ. 
γ) Προϊσταμένη αρχή είναι το Δ.Σ. του Οργανισμού, 
δ) Ως επιβλέποντες, ορίζονται τεχνικοί υπάλληλοι του 
Οργανισμού και εφόσον δεν υπηρετούν τέτοιοι, υπάλλη¬ 
λοι της Διευθύνσεως Τεχνικών υπηρεσιών της Ν.Α.Χ. ή 
ιδιώτες, στους οποίους ανατίθενται με σύμβαση η επί¬ 
βλεψη συγκεκριμένου έργου 
ε) επί αιτήσεων θεραπείας κατάτις κείμενες διατάξεις, για 
διαφορές που ανακύπτουν κατά την εκτέλεση των έργων 
του Οργανισμού, αποφαίνεται το Διοικητικό Συμβούλιο 
στ) καθήκοντα συμβούλου, σύμφωνα με τις διατάξεις 
του νόμου 716/1978 ή το νόμου 1418/1984 για συγκεκρι¬ 
μένες μελέτες ή έργα εξαιρετικής σπουδαιότητας, αρμο¬ 
διότητας του Οργανισμού, μπορούν να ανατίθενται με 
απόφαση του Δ.Σ. 

ζ) κατά τα λοιπά επί μελετών, έργων και προμηθειώντου 
Οργανισμού, εφαρμόζονται κατ' αναλογία οι διατάξεις 
που ρυθμίζουν αντίστοιχα θέματα για τις Νομαρχιακές 
Αυτοδιοικήσεις. 

Άρθρο 8 

Προσωπικό - Οργάνωση 

Οι διατάξεις που ισχύουν για τις Νομαρχιακές Αυτοδι¬ 
οικήσεις και αφορούν στον οργανισμό εσωτερικής υπη¬ 
ρεσίας, στον εσωτερικό κανονισμό λειτουργίας καθώς 
και στους λοιπούς κανονισμούς αυτών εφαρμόζονται 
αναλόγως και στον παρόντα Οργανισμό. 

Άρθρο 9 
Κατάργηση 

Ο Οργανισμός καταργείται με τον ίδιο τρόπο που συνι- 
στάται και η περιουσία του περιέρχεται στη Νομαρχιακή 
Αυτοδιοίκηση Χαλκιδικής Αυτοδιοίκηση που τον έχει συ¬ 
στήσει. 

Άρθρο 10 

Διοικητικό Συμβούλιο 

1. Ο Οργανισμός διοικείται από επταμελές Διοικητικό 
Συμβούλιο το οποίο αποτελείται από το Νομάρχη Χαλκι¬ 
δικής ή τον υπ' αυτού οριζόμενο αναπληρωτή του, τρεις 
Νομαρχιακούς Συμβούλους έκτων οποίων ο ένας προέρ¬ 
χεται από την αντιπολίτευση και τρεις πολίτες του Νομού 
με γνώσεις, ενδιαφέροντα και δραστηριότητες που σχετί¬ 
ζονται με τους σκοπούς του Οργανισμού. 

2. Παρέχεται η δυνατότητα στο Διοικητικό Συμβούλιο 
να προσκαλεί και να συνεργάζεται με άτομα με ειδικές 
γνώσεις και προσόντα σε θέματα που κατά καιρούς θα 
απασχολούν το Δ.Σ. 

Άρθρο 11 

Εκλογή και θητεία μελών Διοικητικού Συμβουλίου - Ανα- 
πλήρωση - Αντικατάσταση 

1. Τα μέλη του Διοικητικού Συμβουλίου του Οργανισμού 
εκλέγονται από το Νομαρχιακό Συμβούλιο στην αμέσως 
επόμενη συνεδρίαση του Νομαρχιακού Συμβουλίου από 
τη δημοσίευση του παρόντος καταστατικού στην Εφημε¬ 
ρίδα της Κυβερνήσεως, για όλη τη Νομαρχιακή περίοδο 
και η θητεία τους λήγει, σε κάθε περίπτωση με την εγκα¬ 
τάσταση των νέων μελών. Στην ίδια συνεδρίαση το Ν.Σ. 
ορίζειτον Πρόεδρο και τον Αντιπρόεδρο του Οργανισμού 
από τα μέλη του Διοικητικού Συμβουλίου. 

2. Οι διατάξεις της παραγράφου 4 του άρθρου 14 του ν. 
2218/1994 εφαρμόζονται αναλόγως και στην ανωτέρω 
εκλογή. 

3. Οι θέσεις των μελών του Δ.Σ. που μένουν κενές κατά 
την διάρκεια της νομαρχιακής περιόδου, καλύπτονται με 
μέλη που εκλέγονται από το Νομαρχιακό Συμβούλιο μέσα 
σε εύλογο χρονικό διάστημα, αφότου η θέση έμεινε κενή. 

4. Τα μέλη του διοικητικού Συμβουλίου μπορεί να αντι- 
κατασταθούν κατά τη διάρκεια της θητείαςτους, για απο- 
χρώντα λόγο, σχετικό με τη λειτουργία του Οργανισμού 
ύστερα από απόφαση του Νομαρχιακού συμβουλίου που 
λαμβάνεται με πλειοψηφίατων (3/4) του συνόλου των με¬ 
λών του. 

5. Στον Πρόεδρο, Αντιπρόεδρο και τα μέλη του Δ.Σ. κα¬ 
ταβάλλεται αποζημίωση για την συμμετοχή τους σε συνε¬ 
δριάσεις του Δ.Σ. Το ποσό της αποζημίωσης για κάθε συ¬ 
νεδρίαση είναι ίσο το ποσό της αντίστοιχης αποζημίωσης 
του Προέδρου και των μελών του Νομαρχιακού συμβου¬ 
λίου. Με απόφαση του Νομαρχιακού Συμβουλίου καθορί¬ 
ζεται ο αριθμός των συνεδριάσεων κάθε μήνα και οι οποί¬ 
ες σε κάθε περίπτωση δεν μπορούν να υπερβαίνουν τις 
τέσσερις (4). Στον Πρόεδρο, Αντιπρόεδρο και τα μέλη του 
Δ.Σ. καταβάλλονται για της εκτός έδρας μετακινήσεις 
(αντίτιμο εισιτηρίου ή χιλιομετρική αποζημίωση) τα οποία 
καθορίζονται με απόφαση του Νομαρχιακού Συμβουλίου. 

Άρθρο 12 

Συγκρότηση σε σώμα του Διοικητικού Συμβουλίου 

Μετά την εκλογή όλων των μελών του διοικητικού Συμ¬ 
βουλίου, τον ορισμό του Προέδρου και του Αντιπροέ¬ 
δρου, το Διοικητικό Συμβούλιο συνέρχεται σε σώμα με 
πρόσκληση του Προέδρου του και εκλέγει από τα μέλη 
του τον Γραμματέα και τον Ταμία του Δ.Σ. Ο Αντιπρόε¬ 
δρος αναπληρώνει τον Πρόεδρο ελλείποντα, απάντα ή 
κωλυόμενο. 


Άρθρο 13 

Αρμοδιότητες του Διοικητικού Συμβουλίου 

1. Το Διοικητικό Συμβούλιο του Οργανισμού, αποφασί¬ 
ζει για κάθε θέμα που αφορά τον Π.Ο.Χ., εκτός από εκεί¬ 
να για τα οποία αρμόδια είναι η Εκτελεστική Επιτροπή. Ει¬ 
δικότερα το Διοικητικό Συμβούλιο: 

α) επιμελείται των υποθέσεων και των συμφερόντων 
του Οργανισμού 

β) καταρτίζει το ετήσιο πρόγραμμα μελετών, έργων και 
δράσεων καθώς και το πρόγραμμα επενδύσεων 
γ) ψηφίζει ένα μήνα τουλάχιστον προ της έναρξης εκά- 
στου οικονομικού έτους τον ετήσιο προϋπολογισμό εσό¬ 
δων και εξόδωντου Οργανισμού. Επίσης ψηφίζει κατάτην 
διάρκεια του οικονομικού έτους, τις αναγκαίες αναμορ¬ 
φώσεις και τροποποιήσεις του προϋπολογισμού. Ο πρώ¬ 
τος προϋπολογισμός του Οργανισμού θα αφορά το διά¬ 
στημα από την έναρξη της λειτουργίας του μέχρι τη λήξη 
του επόμενου έτους. 

δ) αποφασίζει για την ανάθεση μελετών και την εκτέλε¬ 
ση κάθε έργου και προμήθειας, σύμφωνα με τις ισχύου- 
σες για κάθε περίπτωση διατάξεις της νομοθεσίας περί 
Νομαρχιακής Αυτοδιοίκησης καθώς και για την ανάληψη 
οποιοσδήποτε υποχρεώσεως από τον Οργανισμό, εγκρί¬ 
νει δε τις αντίστοιχες αναγκαίες δαπάνες. 

ε) αποφασίζει για κάθε αγορά, εκποίηση, μίσθωση ή εκ- 
μίσθωση ακινήτων ή κινητών του Οργανισμού, για την 
άσκηση αγωγών ή ενδίκων μέσων, την παραίτηση από 
ασκηθείσες αγωγές ή ένδικα μέσα καθώς και περί δικα¬ 
στικών ή εξώδικων συμβιβασμών. 

στ) υποβάλλει το αργότερο εντός τριών μηνών από τη 
λήξη του οικονομικού έτους, στο Νομαρχιακό Συμβούλιο, 
τις ετήσιες εκθέσεις της οικονομικής καταστάσεως του 
Οργανισμού (απολογισμό εσόδων - εξόδων, ισολογισμό 
και κατάσταση ρευστότητας). 

ζ) αποδέχεται τις δωρεές, χορηγίες, κληρονομιές και 
κληροδοσίες υπέρ του Οργανισμού καθώς και τη συμμε¬ 
τοχή φυσικών ή νομικών προσώπων ή Οργανισμών Τοπι¬ 
κής Αυτοδιοίκησης ή επιχειρήσεων κοινής ωφέλειας στη 
δαπάνη κατασκευής έργων και λοιπών εγκαταστάσεων, 
που πρόκειται να κατασκευάσει ο Οργανισμός και καθο¬ 
ρίζει τους όρους συμμετοχής στην αντίστοιχη δαπάνη και 
κάθε σχετική λεπτομέρεια. 

η) εισηγείται στο Νομαρχιακό Συμβούλιο, το ποιο είναι 
αρμόδιο να αποφασίσει σύμφωνα με το άρθρο 82 του 
Π.Δ. 30/1996 επί της συμμετοχής των ωφελουμένων στις 
δαπάνες κατασκευής, συντηρήσεως, λειτουργίας και δι- 
οικήσεως των έργων καθώς και επί του ύψους των επι- 
βαλλομένων εισφορών 

θ) συντάσσει και τροποποιεί τον Κανονισμό Εσωτερικής 
Λειτουργίας των Υπηρεσιών του Οργανισμού και αποφα¬ 
σίζει για την πλήρωση των κενών οργανικών θέσεων του 
προσωπικού 

ι) αποφασίζει επί κάθε εισηγήσεως του Γ ενικού Διευθυ- 
ντού ή οποιουδήποτε μέλουςτου Διοικητικού Συμβουλίου 
ια) εισηγείται προς το Νομαρχιακό Συμβούλιο, το οποίο 
έχει την αρμοδιότητα να αποφασίζει κατά το άρθρο 102 
του Π.Δ. 30/1996, την κήρυξη απαλλοτριώσεων αστικών ή 
αγροτικών ακινήτων ή τη σύσταση εμπράγματων δικαιω¬ 
μάτων επ' αυτών για την εκτέλεση έργων ή κτιριακών και 
λοιπών εγκαταστάσεων αναγκαίων για την εκπλήρωση 
των σκοπών του Οργανισμού 

ιβ) για κάθε αρμοδιότητα μη προβλεπόμενη στον παρό¬ 
ντα οργανισμό, ισχύει η διάταξη του άρθρου 9 παρ. 1 του 
Π.Δ. 198/1996 

2. Ο Πρόεδρος του Διοικητικού Συμβουλίου του Οργα¬ 
νισμού: 

α) εκπροσωπεί τον Οργανισμό σε όλες τις σχέσεις του 
μετά τρίτων καθώς και ενώπιον των Δικαστηρίων και κάθε 
αρχής και δίδει τους επιβαλλόμενους σε αυτόν όρκους 

β) υπογράφει τις συμβάσεις του Οργανισμού 

γ) προεδρεύει των συνεδριάσεων και διευθύνει τις ερ¬ 
γασίες του Διοικητικού Συμβουλίου 

3. Το Δ.Σ. δύναται με απόφασή του να εξουσιοδοτεί τον 
Πρόεδρο ή άλλο μέλος του, ή τον Γενικό Διευθυντή για 
την άσκηση των αρμοδιοτήτων του, πλην των αναφερό- 
μενων στις περιπτώσεις β και γ της παρ. 1 του παρόντος 
άρθρου. 

4. Ο αντιπρόεδρος του Διοικητικού Συμβουλίου ανα- 
πληροίτον Πρόεδρο κωλυόμενο ή απάντα, σε όλες τις αρ¬ 
μοδιότητες του. Ο Γεν. Γραμματέας έχει την ευθύνη τη¬ 
ρήσεων των βιβλίων και διεξάγει την αλληλογραφία του 
Οργανισμού, προσυπογραφών με τον Πρόεδρο όλα τα 
έγγραφάτου 

5.0 Ταμίας έχει την ευθύνη της οικονομικής διαχείρισης 
του Οργανισμού, υποχρεούμενος να καταθέτει σε έντοκο 
λογαριασμό αναγνωρισμένης Τράπεζας που επιλέγεται 
με απόφαση του Δ.Σ. κάθε χρηματικό ποσό του Οργανι¬ 
σμού και να κινεί τους αντίστοιχους λογαριασμούς κατα¬ 
θέσεων με επιταγές υπογραφόμενες από τον ίδιο και ένα 
ακόμη μέλος του Δ.Σ. Επίσης ο Ταμίας ευθύνεται για την 
απογραφή κάθε περιουσιακού στοιχείου του Οργανισμού 
και την καταχώρηση του στα τηρούμενα σχετικά βιβλία. 
Εκδίδει τα εντάλματα για κάθε πραγματοποιούμενη εί¬ 
σπραξη και για κάθε πληρωμή του Οργανισμού, τα οποία 
υπογράφονται από τον ίδιο και τον Πρόεδρο του Δ.Σ. 

Άρθρο 14 

Λειτουργία του Διοικητικού Συμβουλίου 

1. Το Δ.Σ. συγκαλείται σε συνεδρίαση κατόπιν προ- 
σκλήσεως του Προέδρου, η οποία επιδίδεται στα μέλη 
προ τριών τουλάχιστον ημερών και αναγράφει τα θέματα 
της ημερήσιας διατάξεως, τον τόπο και το χρόνο της συ- 
νεδριάσεως. Σε κατεπείγουσες περιπτώσεις κατά την κρί¬ 
ση του Προέδρου, η πρόσκληση στην οποία γίνεται μνεία 
του κατεπείγοντος, μπορεί να επιδίδεται και προ έξι (6) 
ωρών από τη συνεδρίαση. 

2. Στις συνεδριάσεις του Δ.Σ. μετέχει χωρίς ψήφο ο Γε¬ 
νικός Διευθυντήςτου Οργανισμού, περίτου οποίου το άρ¬ 
θρο 18 του παρόντος Οργανισμού εισηγούμενος τα προς 
συζήτηση θέματα. 

3. Χρέη ειδικού Γραμματέατου Δ.Σ. εκτελεί υπάλληλος 
του Οργανισμού, ή σε περίπτωση ελλείψεως αυτού υπάλ¬ 
ληλος της Νομαρχιακής Αυτοδιοίκησης Χαλκιδικής, ορι¬ 
ζόμενος με απόφαση του Νομάρχη. 

4. Η θητεία του Διοικητικού Συμβουλίου ακολουθεί τη 
θητεία του Νομαρχιακού Συμβουλίου. 

5. Οι συνεδριάσεις του Δ.Σ. δεν είναι δημόσιες, αλλά ο 
Πρόεδρος μπορεί να καλεί και να παρίστανται σε αυτές 
πρόσωπα τα οποία αφορά το συζητούμενο θέμα ή δυνά- 
μενα να διατυπώσουν γνώμη ή να δώσουν αναγκαίες πλη¬ 
ροφορίες. 

6. Το Δ.Σ. βρίσκεται σε απαρτία όταν τα παρόντα μέλη 
είναι περισσότερα από τα απάντα. Οι αποφάσεις του, οι 
οποίες πρέπει να είναι αιτιολογημένες, λαμβάνονται κατά 


πλειοψηφία των παρόντων μελών και σε περίπτωση ισο- 
ψηφίας επικρατεί η ψήφος του Προέδρου. Εάν υπάρχουν 
περισσότερες από δυο γνώμες, οι ακολουθούντες την 
ασθενέστερη οφείλουν να προσχωρήσουν σε μια από τις 
επικρατέστερες. Οι αποφάσεις του Συμβουλίου καταχω- 
ρούνται στα πρακτικά τα οποία υπογράφονται από τον 
Πρόεδρο και το Γενικό Γραμματέα. Στα πρακτικά ανα¬ 
γράφονται τα ονόματα των παρόντων κατά τις συνεδριά¬ 
σεις μελών, γίνεται μνεία για την απουσία ή το κώλυμα μέ¬ 
λους, καταχωρίζονται δε και οι γνώμες των μειοψηφού- 
ντων μελών. 

7. Για τις αποφάσεις του Δ.Σ. που αφορούν τον προϋ¬ 
πολογισμό, τον απολογισμό, τον Οργανισμό Εσωτερικής 
Υπηρεσίας, τον Εσωτερικό Κανονισμό Λειτουργίας, την 
εκποίηση ή ανταλλαγή ακινήτων ή την επιβάρυνσή τους 
με εμπράγματα δικαιώματα, την αποδοχή κληρονομιών 
και δωρεών που περιέχουν όρο ή κληροδοσιών, τη συνο- 
μολόγηση δανείων καθώς και τους λοιπούς κανονισμούς 
λειτουργίας των ιδρυμάτων, απαιτείται και γνώμη του Νο¬ 
μαρχιακού Συμβουλίου. Για κάθε θέμα εφόσον αφορά 
στη λειτουργία του Διοικητικού Συμβουλίου, μη προβλε- 
πόμενο στον παρόντα οργανισμό, ισχύουν οι διατάξεις 
του άρθρου 10 του Π.Δ. 198/1996. 

8. Το Διοικητικό Συμβούλιο με ευθύνη του Γενικού 
Γραμματέα τηρεί τα ακόλουθα βιβλία : 

α) βιβλίο πρωτοκόλλου εισερχομένων και εξερχόμενων 
εγγράφων 

β) βιβλίο διεκπεραιώσεως των παραδιδομένων με από¬ 
δειξη εγγράφων 

γ) βιβλίο πρακτικών των συνεδριάσεων του Διοικητικού 
Συμβουλίου 

δ) βιβλίο πρακτικών των συνεδριάσεων της Αντιπροσω¬ 
πευτικής Συνέλευσης 

ε) βιβλίο Ταμείου στο οποίο καταχωρούνται κατά χρο¬ 
νολογική σειρά οι εισπράξεις και οι πληρωμές των δαπα¬ 
νών του Οργανισμού, κατά τον αντίστοιχο κωδικό αριθμό 
του εγκεκριμένου προϋπολογισμού. 

Τα τηρούμενα βιβλία αριθμούνται και μονογράφονται 
κατά φύλλο από το Γενικό Γραμματέα, θεωρούνται δε 
από τον Πρόεδρο στο τελευταίο τους φύλλο. 

Άρθρο 15 

Εκτελεστική Επιτροπή - Αρμοδιότητες - Λειτουργία 

1. Στον Οργανισμό λειτουργεί τριμελής Εκτελεστική 
Επιτροπή, η οποία αποτελείται από τον Πρόεδρο ή τον 
Αντιπρόεδρο και από δυο μέλη του Διοικητικού Συμβου¬ 
λίου, τα οποία εκλέγονται από το Διοικητικό Συμβούλιο με 
σχετική πλειοψηφία, η δε θητεία της ακολουθεί τη θητεία 
του Διοικητικού Συμβουλίου. Η εκλογή της Εκτελεστικής 
Επιτροπής γίνεται μόλις το Διοικητικό Συμβούλιο συ¬ 
γκροτηθεί σε σώμα και συνεδριάσει, εκλέγεται δε και ένα 
αναπληρωματικό μέλος, το οποίο αναπληρώνει οποιοδή- 
ποτε από τα τακτικά μέλη όταν αυτό κωλύεται, απουσιά¬ 
ζει ή ελλείπει 

2. Η Εκτελεστική Επιτροπή έχει τις ακόλουθες αρμοδιό¬ 
τητες: 

α) προετοιμάζει τις υποθέσεις αρμοδιότητας του Διοι¬ 
κητικού Συμβουλίου 

β) καταρτίζει σχέδιο του προϋπολογισμού, επεξεργάζε¬ 
ται τον απολογισμό και υποβάλλει σχετική έκθεση στο Δ.Σ. 

γ) προτείνει στο Δ.Σ. για την διάθεση των γραμμένων 
στον προϋπολογισμό του Οργανισμού πιστώσεων. 

δ) καταρτίζει τις διακηρύξεις διαγωνισμών για την εκτέ- 

λεση έργων, εργασιών, προγραμμάτων και προμηθειών 
και την ανάθεση της παροχής υπηρεσιών και διεξάγει και 
κατακυρώνει όλες τις δημοπρασίες. 

ε) προτείνει στο Δ.Σ. για την έγερση αγωγών, παραιτή¬ 
σεων από αυτές ή για εξώδικο ή δικαστικό συμβιβασμό, 
καθώς και για την άσκηση ένδικων μέσων. 

στ) προτείνει στο Δ.Σ. για την υποβολή διοικητικών προ¬ 
σφυγών στις διοικητικές αρχές 
ζ) ασκεί όσες αρμοδιότητες της μεταβιβάζει το Δ.Σ. Το 
Διοικητικό Συμβούλιο του Οργανισμού μπορεί με απόφα¬ 
σή του να μεταβιβάζει αρμοδιότητές του στην Εκτελεστι¬ 
κή Επιτροπή, εκτός από τις εξής περιπτώσεις: 

α) τον κανονισμό των εργασιών του και των εργασιών 
της Εκτελεστικής Επιτροπής, καθώς και τον Οργανισμό 
υπηρεσιών του Οργανισμού. 

β) τον προϋπολογισμό και τον απολογισμό του Οργανι¬ 
σμού 

γ) την απαλλοτρίωση ακινήτων 
δ) το πρόγραμμα εκτελέσεων έργων και προμηθειών 
ε) την πλήρωση των κενών οργανικών θέσεων του Ορ¬ 
γανισμού 

Ο Πρόεδρος μπορεί με απόφασή του να μεταβιβάσει 
ορισμένες από τις αρμοδιότητές του σε μέλος της Εκτε¬ 
λεστικής Επιτροπής ή στο Γ ενικό Διευθυντή, που προβλέ- 
πεται στον Οργανισμό ή σε άλλο στέλεχος του προσωπι¬ 
κού του Οργανισμού. Ο Κανονισμός εργασιών της Εκτε¬ 
λεστικής Επιτροπής καταρτίζεται και ψηφίζεται από το 
Δ.Σ. Γ ιατηνΕ.Ε. απαιτείταιη παρουσία όλωνπροκειμένου 
να συνεδριάσει και να λάβει αποφάσεις. 

Άρθρο 16 

Γ ενικός Διευθυντής 

1. Των υπηρεσιών του Οργανισμού προΐσταται ο Γενι¬ 
κός Διευθυντής ο οποίος προσλαμβάνεται με σύμβαση 
εργασίας ιδιωτικού δικαίου σύμφωνα με τις κείμενες δια¬ 
τάξεις. 

2. Ως προσόντα διορισμού στη θέση Διευθυντού ορίζο¬ 
νται: 

Πτυχίο ανώτατης σχολής ή Τ.Ε.Ι. της ημεδαπής ή ισότι¬ 
μο πτυχίο αλλοδαπής σχολής, άρτια γνώση μίας τουλάχι¬ 
στον ξένης γλώσσας Αγγλικής, Γαλλικής ή Γερμανικής 
και κατάρτιση με επαρκή εμπειρία σε θέματα συναφή 
προς το σκοπό και τις δραστηριότητες του Οργανισμού. 

Άρθρο 17 

Αρμοδιότητες Γ ενικού Διευθυντού 

1. Ο Γ ενικός Διευθυντής του Π.Ο.Χ. είναι αρμόδιος κυ¬ 
ρίως για: 

α) την εκπλήρωση του σκοπού για τον οποίο συστάθηκε 
ο Οργανισμός 

β) την κατάρτιση του ετήσιου προγράμματος μελετών, 
κατασκευών και συντηρήσεων 
γ) την κατάρτιση των ετήσιων και πολυετών προγραμ¬ 
μάτων επενδύσεων και την υπόδειξη των εγκεκριμένων ή 
προτεινόμενων πηγών χρηματοδοτήσεώς τους 
δ) τη σύνταξη δυο τουλάχιστον μήνες πριν από την 
έναρξη κάθε οικονομικού έτους, του προϋπολογισμού 
εσόδων και εξόδων του Οργανισμού, καθώς και την κα¬ 
τάρτιση των αναγκαίων αναμορφώσεων των τροποποιή¬ 
σεων των προγραμμάτων και του προϋπολογισμού 


ε) την σύνταξη του ετήσιου απολογισμού και του ισολο¬ 
γισμού του Οργανισμού εντός τριών μηνών από της λήξε- 
ως κάθε οικονομικού έτους. 

2. Επίσης ο Γενικός Διευθυντής ελέγχει και κατευθύνει 
την καθημερινή εργασία του Οργανισμού, ασκεί εποπτεία 
επί της διεξαγωγής των εργασιών κάθε υπηρεσίας του, 
έχει τη διοίκηση του προσωπικού και εισηγείται προς το 
Διοικητικό Συμβούλιο του Οργανισμού επί: 

α) της αναθέσεως μελετών, εκτελέσεως έργων και προ¬ 
μηθειών κατά τις εκάστοτε ισχύουσες διατάξεις 

β) της αγοράς, εκποιήσεως, μισθώσεως ή εκμισθώσεως 
ακινήτων ή κινητών πραγμάτων 

γ) της έγερσης αγωγών, της ασκήσεως άλλων ενδίκων 
μέσων, ή παραιτήσεως από τούτων, ή της συνάψεως συμ¬ 
βιβασμού 

δ) της καταρτίσεως δανείων ή άλλων χρηματοδοτικών 
συμβάσεων 

ε) της συμμετοχής φυσικών ή νομικών προσώπων ή Ορ¬ 
γανισμών Τοπικής Αυτοδιοίκησης ή Οργανισμών κοινής 
ωφέλειας στη δαπάνη κατασκευής έργων, ως και επί των 
όρων μιας τέτοιας συμμετοχής 

3. Ο Γενικός Διευθυντής έχει τη μέριμνα και την ευθύνη 
εκτελέσεως των αποφάσεων του Δ.Σ. του Οργανισμού, 
μετέχει χωρίς ψήφο στις συνεδριάσεις του και εισηγείται 
τα θέματα της ημερήσιας διατάξεως. 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 18 

Ο Οργανισμός θα χρησιμοποιεί σφραγίδα που κυκλικά 
θα φέρει χαραγμένες τις λέξεις "ΠΟΛΙΤΙΣΤΙΚΟΣ ΟΡΓΑ¬ 
ΝΙΣΜΟΣ ΧΑΛΚΙΔΙΚΗΣ" 

Άρθρο 19 

Επικουρικώς εφαρμοστέες διατάξεις 

1. Για κάθε θέμα που δεν προβλέπεται από την παρού¬ 
σα απόφαση, εφαρμόζονται κατ' αναλογία οι σχετικές 
διατάξεις που ρυθμίζουν αντίστοιχα θέματα για τις Νο¬ 
μαρχιακές Αυτοδιοικήσεις, αν τέτοιες δεν υπάρχουν οι 
διατάξεις περί Δημοτικών και Κοινοτικών νομικών προσώ¬ 
πων δημοσίου δικαίου, καθώς και οι διατάξεις του Π.Δ. 
198/1996 

Άρθρο 20 
Έναρξη της ισχύος 

Η παρούσα απόφαση αρχίζει να ισχύει από την ημέρα 
της δημοσίευσής της στην Εφημερίδα της Κυβερνήσεως 
σύμφωνα με το άρθρο 74 παρ. 2 του Π.Δ. 30/1996 "Κώδι¬ 
κας Νομαρχιακής Αυτοδιοικήσεως" 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 28 Ιανουάριου 2005 
Ο Πρόεδρος 

ΚΩΝΣΤΑΝΤΙΝΟΣ ΜΠΟΓΔΑΝΟΣ 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΗΜρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 Θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 Θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























